open-index/open-wikipedia-markdown huggingface dataset:
Claudia Faniello

**Claudia Faniello** (g. 1988 m. vasario 25 d. Qawra) – Maltos dainininkė.

## Biografija

### Vaikystė

Claudia Faniello gimė ir užaugo Qawra, Maltoje. Turi seserį Miriana ir brolį Fabrizio, kuris taip pat yra dainininkas. Paauglystėje Claudia kentėjo nuo bulimijos.

### Karjera

Claudia Faniello muzikiniuose projektuose debiutavo būdama 12-kos metų. 2001 metais laimėjo talentų konkursą „Talentissimi Juniors“.

2005 m. dalyvavo TV laidoje „Hotspot“, kurioje ji užėmė ketvirtą vietą. 2006 m. debiutavo nacionalinės „Eurovizijos“ atrankos konkurse „Malta Song for Europe“, kur su daina „High Alert“ užėmė 12 vietą. Atlikėja vėliau dar septynis kartus – 2007, 2008, 2009, 2010, 2011, 2012 ir 2013 metais – bandė laimę nacionalinėje atrankoje, tačiau jai laimėti pavyko tik 2017 metais. 62-oje „Eurovizijoje“ ji pasirodys su daina „Breathlessly“.

## Eurovizijos dainų konkursas

## Diskografija

### Albumai
* 2010: *Convincingly Better*

## Nuorodos

* 
* Daina „Breathlessly“

|-
The Cure (daina)

**„The Cure“** – amerikiečių atlikėjos ir dainų autorės Lady Gaga daina. Dainą parašė pati dainininkė, Paul Blair, Nick Monson, Lukas Nelson ir Mark Nilan; Detroit City, Gaga and Monson – prodiuseriai. Po dainų „Perfect Illusion“ ir „Million Reasons“, kurios buvo atlikėjos singlai iš penktojo studijinio albumo „Joanne“ (2016), „The Cure“ buvo išleistas kaip singlas 2017 m. balandžio 16 d.

## Išleidimas
2017 m. kovo mėnesį buvo pranešta, kad Lady Gaga pakeis Beyoncé dėl nėštumo Koačelos slėnio muzikos ir menų festivalyje ir bus pagrindinė renginio atlikėja. Kol atlikėja koncertavo festivalyje, ji miniai žmonių pranešė, kad ilgai dirbo studijoje ir nori pristatyti naują dainą, kuri vadinasi „The Cure“. Iškarto po pasirodymo, daina buvo išleista kaip singlas iTunes, Spotify, Apple music ir Google Play parduotuvėse visame pasaulyje.

## Muzika ir žodžiai
„The Cure“ prasideda lėtai, pirmame posmelyje skamba švelni ir elektroninė šokių muzika. Redaktorius iš „The Guardian“ teigia, kad daina prasideda R&B ritmu, o priedainis pereina į pop muziką. Daina yra apibūdinama kaip *dancehall-įkvėpta* synthpop žanro daina.

Daina yra apie besąlygišką meilę atlikėjos fanams. Kol atlikėja dainavo šią dainą Koačelos festivalyje, ji gerbėjams sakė: „Aš jus visus labai myliu. Aš perėjau labai daug savo gyvenime. Ir Jūs mane *pagydėte* savo meile man“.

Daina yra atliekama *G♯ major* akordu ir yra 100 bpm tempo.

## Atsiliepimai
Cecily Trowbridge iš „Zimbio“ pažymėjo, kad daina bus tučtuojau populiari, *geros savijautos* himnas. Hugh McIntyre iš „Forbes“ teigia, kad dainoje pasigedo Bad Romance „rizikos“, Telephone šokių aikštelės ritmo, Applause meno žvilgesio ar rizikingų karjeros pokyčių kaip A-Yo arba Million Reasons. Melinda Newman iš „Forbes“ sakė, kad „The Cure“ gali sugrąžinti Lady Gagą į radijo eterį, taip pat, jog daina skamba tinkama groti iš automobilio stereo sistemos vasarą.

„LA Times“ korespondentas Mikael Wood tvirtina, kad „The Cure“ yra „intriguojanti vidutinio tempo pop-soulo daina“. Uproxx dainą pavadino lengvą ir labai gerai klausomą. Amy Mackelden iš „Marie Claire“: „tai yra muzikos žanro *synthpop* šedevras, kuris po kelių sekundžių įstringa į galvą“. Ji taip pat vėliau rašė: „dainos tekstas yra labai atpalaiduojantis, ypač priedainis, kuris nuteikia pozityviai“.

Pagal romper.com „The Cure“ yra labai gera daina iš muzikos ir teksto pusės. Dainos žodžiai siunčia pozityvią žinutę. „Lady Gaga pagaliau pristatė mums mėgstamiausią dainą“ – celebmix.com. 

„The New York Post“ apžvalgininkas Hardeep Phull rašė: „Lady Gaga paskutinis singlas yra dar vienas šlamštas“..

## Dainos versijos
***skaitmeninis parsisiuntimas**
#"The Cure" - 3:31

## Komanda
Sąrašas iš *iTunes* parduotuvės

* Lady Gaga – pagrindinis vokalas, dainos autorė, prodiuserė
* Nick Monson – dainos autorius prodiuseris
* Paul "DJ White Shadow" Blair – dainos autorius
* Lukas Nelson – dainos autorius
* Mark Nilan – dainos autorius
* Detroit City – prodiuseris

## Top

## Išleidimo istorija

## Nuorodos
* Dainos žodžiai AZLyrics puslapyje.
* Oficialus Lady Gaga puslapis

## Šaltiniai
Golem Gradas

**Golem Gradas** (, ) arba **Gyvatės sala** – sala Makedonijoje, Prespos ežere. Plotas – apie 20 ha. Sala yra arti Graikijos ir Albanijos teritorijų. Golem Grade yra keletas senovinių griuvėsių ir bažnyčių. Yra randama įvairių gyvūnų rūšių, ypač gyvačių. 2008 m. rugpjūčio mėn. sala buvo atverta turistams.

## Aprašymas

Golem Grado salos plotas – 20 ha, jos ilgis – 600 m, plotis – 350 m. Sala yra negyvenama nuo XX a. vidurio, kai ją paliko nedidelė vienuolių bendruomenė.
Salą pasiekti galima tik laivu. Konjsko kaimas yra arčiausiai salos esanti gyvenvietė (nutolusi 2 km).

## Taip pat skaitykite
* Prespos ežeras

## Šaltiniai

## Nuorodos

* Svetainė apie Golem Grado salą
Jablanica (kalnas)

**Jablanica** (; ) – kalnas Albanijoje ir Makedonijoje, esantis prie abiejų šalių sienos. Abi šalys dalinasi kalnu po lygiai, vakarinė jo dalis priklauso Albanijai, o rytinė – Makedonijai. Jablanicos kalne yra daug didelių ežerų. Artimiausi miestai – Libraždis Albanijoje ir Struga Makedonijoje.

Kalnas yra viena iš paskutinių vietų Balkanuose, kur gyvena Balkanų lūšis (*Lynx lynx martinoi*), paprastosios lūšies (*Lynx lynx*) porūšis. Balkaninės lūšies individų yra išlikę mažiau negu 100.

## Šaltiniai
Pekino-Šanchajaus greitasis geležinkelis

**Pekino-Šanchajaus greitasis geležinkelis** () – Kinijos greitojo geležinkelio linija, kurios ilgis 1318 km. Jungia du svarbiausius miestus – Pekiną ir Šanchajų, arba pagrindines ekonomines zonas, įsikūrusias prie Geltonosios jūros Bohajaus įlankos ir Jangdzės deltoje prie Rytų Kinijos jūros. Linijos statybos prasidėjo 2008 m., oficialiai atidaryta 2011 m. Ji pastatyta šalia veikiančio senojo Pekino-Šanchajaus geležinkelio. 

Geležinkelio linija buvo projektuojama maksimaliam 380 km/val. greičiui. Traukinys linijoje iš Pekino Pietų stoties į Šanchajaus *Hongqiao* stotį turėjo įveikti 1305 km per 3 val. 58 min., vidutiniu 329 km/val. greičiu, tapdamas greičiausiu pasaulio maršrutiniu traukiniu. Paralelinėje įprasto geležinkelio linijoje greičiausi traukiniai šį atstumą nuvažiuoja per 9 val. 49 min. 

Pasikeitus valdžioje Kinijos geležinkelių ministrams, 2011 m. buvo pranešta apie kelis projekto pakeitimus. Visų pirma nuleistas maksimalus greitis iki 300 km/val., taip sumažinant valdymo išlaidas. Šiuo greičiu greičiausi traukiniai iš Pekino į Šanchajų su vienu sustojimu Nankine nuvažiuoja per 4 val. 48 min. Be to, vyksta pigesni žemesnės klasės traukiniai, važiuojantys 250 km/val. greičiu, užsukantys į daugiau stočių.

## Pagrindiniai duomenys

Projekto kaina siekė $34,7 mlrd. Numatyta, kad kasdien traukiniais naudosis 220 000 keleivių. Piko valandomis traukiniai išvažiuoja kas 5 min. 1140 km arba 87% geležinkelio linijos yra pakelta virš žemės. Kelyje pastatyti 244 tiltai, taip pat yra 22 tuneliai, kurių ilgis 16,1 km. 164 km ilgio *Danyang–Kunshan* tiltas (viadukas) yra ilgiausias pasaulyje, 114 km ilgio viadukas *Langfang–Qingxian* – antrasis pagal ilgį, 106 km ilgio *Cangde* – penktasis.

## Nuorodos

* Pekino-Šanchajaus greitasis geležinkelis
MFK Klaipėdos FM

**„Klaipėdos Futbolo mokykla“** – Lietuvos futbolo klubas iš Klaipėdos. Moterų futbolo klubas, dalyvavo LMFA I lyga pirmenybėse.

## Istorija

Olimpinio rezervo vaikų ir jaunių sporto mokykla buvo įkurta 1975 metais. Nuo 1991 m. vadinasi Klaipėdos Futbolo mokykla.

Klaipėdos FM merginos 2014 m. dalyvavo Pirmos lygos kovose. Nors jaunesnės ir mažiau patyrusios, tačiau dėka savo kovingumo jos ne kartą sutriuškino savo varžoves.

2017 m. dalyvavo LMFA I lyga pirmenybėse. Atstovauvo Klaipėdos FM ir FK Atlantą. Žaidė vakarų regiono atrankos grupėje.

2018 m. žaidė LMFA I lygos pirmenybėse.

2019 m. Klaipėdos FM nebedalyvavo Pirmoje lygoje.

## Spalvinė gama
Namuose geltoni marškinėliai ir mėlyni šortai. Svečiuose mėlyni marškinėliai, geltoni šortai ir mėlynos kojinės.

## Sezonai

|}
|}

## Sudėtis

*[[2017]] m. [[gegužės 8]] d.*

## Išnašos

## Nuorodos

* Facebook paskyra: „Moterys už futbolą“
Dubajaus marina

**Dubajaus marina** (arab. مرسى دبي) – rajonas prie dirbtinio kanalo Dubajaus vakarinėje dalyje, Jungtiniuose Arabų Emyratuose. Užima 3 km ruožą Persijos įlankos pakrantėje, tarp Jebel Ali oro uosto ir teritorijos su informacinių technologijų parku Dubai Internet City, laisvąja ekonomine zona Dubai Media City ir Dubajaus Amerikos universitetu. Užbaigus projektą, dangoraižiuose ir vilose gyvens 120 tūkst. žmonių.

Dubajaus marina – viena prabangiausių jachtų prieplaukų pasaulyje. XXI a. pradžioje čia pradėtos dangoraižių statybos. Įrengta tramvajaus linija, pastatyti prekybos centrai, 2 metro stotys skirtingose rajono pusėse. Prieplauka visiškai dirbtinė, vystoma kompanijos „Emaar Properties“. Planuojama, kad ji tarp sukurtų žmogaus bus didžiausia pasaulyje (dabar tokia – *Marina del Rey* Kalifornijoje). Planuojama iš viso pastatyti daugiau kaip 200 dangoraižių, tarp jų ir keletą aukštesnių kaip 300 m: *Marina Torch, Princess Tower, Pentominium* ir kt.

## Galerija


File:Dubai marina in night.JPG|
File:Dubai Marina 01.jpg|
File:Dubai Marina and JLT on 18 October 2007.jpg|
File:Dubai Marina on 1 May 2007 Pict 1.jpg|
File:View from the Torch - 64th floor.jpg|


## Šaltiniai
MFK Banga B

**MFK Banga B** – buvusi Lietuvos futbolo komanda iš Gargždų. 

Kelis sezonus žaidžiantis Lietuvos moterų futbolo Pirmojoje lygoje. Gargždų MFK „Bangos“ dublerių ekipa.

## Istorija

Gargždų „Bangos“ klubas nuo 2012 metų turi ir moterų komandą, kuri dalyvauja ir Moterų futbolo varžybose.

2017 m. Gargždų „Bangos“ dublerės dalyvavo LMFA I lygos pirmenybėse. Komandos treneriu tapo Arūnas Šimkevičius. Žaidė Vakarų regiono atrankos grupėje.

2018 m. žaidė LMFA I lygos pirmenybėse. Tarp Pirmos lygos komandų antrame etape kovojo tik dėl 9–12. 

## Klubo pavadinimas, logotipas ir spalvos

Banga – lietuviškas žodis, kurio reikšmė „erdvėje ir laike sklindantis trikdys, pernešantis energiją“.

### Logotipas

Logotipas toks pat, kaip ir vyrų komandos.

### Apranga
Klubas žaidžia oranžinės spalvos aprangomis. Pastaruoju metu komandos spalvinė gama buvo oranžiniai marškinėliai, šortai bei kojinės.

; Aprangų gamintojai
* NIKE

## Pasiekimai
* Kadangi „bekių“ ekipa suburta tik 2017 m., todėl aukščiausias pasiekimas yra 2017 m. 5/6 vietos moterų Pirmoje lygoje.

## Sezonai

|}

## Komandos personalas
* Arūnas Šimkevičius komandos treneris (2017).

## Sudėtis (2017)
*[[2017]] m. [[gegužės 6]] d.* 

## Išnašos

## Nuorodos
* http://fkbanga.lt/index.php?option=com_jrplayers&team=2
* Komandos Facebook paskyra
* Facebook paskyra: „Moterys už futbolą“
MFA Žalgiris B

**MFA „Žalgiris B“** – buvusi Lietuvos futbolo komanda iš Vilniaus. Žaidė LMFA Lietuvos Pirmoje lygoje. Buvo MFA Žalgiris Vilnius dublerių ekipa.

## Istorija

Klubo užuomazgos yra 2013 metai, kai susibūrė Moterų futbolo akademijos komanda, kuri buvo pavadinta žymeniu „Žalgiris“.

Nuo 2013 m. klubas dalyvauja Moterų A lygos čempionate bei kituose LMFA organizuojamuose futbolo turnyruose.

Vėliau buvo suburta ir dublerių ekipa, kuri dalyvauja Lietuvos moterų futbolo Pirmojoje lygoje. 2015 m. MFA „Žalgiris“-„Ainiai“ užėmė antrą vietą, o 2016 m. MFA „Žalgiris-2“ užėmė trečią vietą.

2017 m. LMFA I lyga pirmenybėse komanda iškovojo nugalėtojų vardus.

2018 m. žaidė LMFA I lygos pirmenybėse, tačiau čempionių titulo apginti nepavyko.

2019 m. „bekių“ komanda nebuvo suformuota, nes pagrindinė komanda iškrito iš moterų A lygos ir žaidė Pirmoje lygoje.

2020 m. žalgiriečių B ekipa žaidė LMFA I lyga pirmenybėse ir per 14 rungtynių iškovojo visas 14 pergalių.

2021 m. dalyvavo LMFA I lyga. Pateko į finalinė etapą ir tapo pirmenybių nugalėtojomis.

## Klubo pavadinimas, logotipas ir spalvos

Žalgiris, tai lietuviškas žodis, kurio reikšmė **žalias miškas**, o istorine prasme, reiškia Žalgirio mūšį.

### Logotipas

Jame vaizduojamas kamuolys, ant jo puikuojasi MFA ŽALGIRIS užrašas, bei merginos su kamuoliu siluetas.

### Apranga

Ekipa žaidžia baltais marškinėliais, žaliais šortais bei baltomis kojinėmis. 

## Spalvinė gama
Žaidžia juodais šortais ir tamsiai žaliais marškinėliais.

; Aprangų gamintojai
*  hummel (metai nežinomi);
*  Nike (metai nežinomi);

## Sezonai

## Komandos personalas
* Svajūnas Savickas – treneris;
* Aistė Griciūtė – vartininkų trenerė;
* Svajūnas Stravinskas - direktorius;
* Vytautas Jančiauskas - prezidentas;
* Indrė Venskevičiūtė - kineziterapeutė;

## Sudėtis
Atnaujinta: *[[2020]] m. [[lapkričio 6]] d.*

## Taip pat skaitykite
* MFA Žalgiris-MRU – apie pagrindinę komandą;

## Išnašos

## Nuorodos
* „Facebook“ paskyra: MFA „Žalgiris“
* Facebook paskyra: "Moterys už futbolą"
MFK Šešupė

**Vilkaviškio rajono moterų futbolo komanda „Šešupė“** – Lietuvos futbolo klubas iš Čyčkų. Namų rungtynes žaidžia Vilkaviškyje. 

## Istorija

Įkurta 2000 m. kaip Vilkaviškio futbolo komanda „Šešupė“. 2009 m. ji persikėlė į Čyčkų stadioną.

Merginų komanda eilę metų žaidžia Lietuvos moterų futbolo Pirmojoje lygoje.

Dėl jauno amžiaus į lyderių grupę nepretenduojanti komanda stengiasi sukovoti kiekvienose varžybose.

2018 m. žaidė LMFA I lygos pirmenybėse. Centro grupėje patyrė aštuonis pralaimėjimus ir liko penktoje vietoje. Paguodos etape kovojo su tauragiškėmis ir pagrindinis laikas baigėsi taikiai 4-4. Nusileido tik po baudinių serijos (3-4).

2019 m. Pirmoje lygoje. Sumažėjus ekipų skaičiui ir sudėtį sustiprinus pajėgesnėmis žaidėjomis pateko į antrą etapą. Šioje fazėje komanda neiškovojo pergalių ir galutinėje rikiuotėje pasidalino 7–8 vietas.

2020 m. Pirmoje lygoje varžėsi aštuonios ekipos. Pasikeitus formatui, visos dalyvės žaidė po du ratus. Per tą laiką vilkaviškietės iškovojo vos vieną pergalę ir surinkusios tris taškus buvo paskutinėje vietoje.

2024 m. sezone ant sportinių kostiumų radosi Kazimiero Simonavičiaus universiteto (KSU) logotipas.

## Sezonai

|}

## Sudėtis (2017)

## Žinomiausios žaidėjos
*  Dovilė Dockaitė, (nuo 2015 m.)

## Išnašos

## Nuorodos

* Facebook paskyra: „Moterys už futbolą“
MFK Kauno Žalgirio FA

**„Kauno Žalgirio“ FA** – Lietuvos futbolo klubas iš Kauno, įkurtas prie „Tauro“ sporto mokyklos. Merginų komanda vadinta **MFK Kauno Žalgirio FA** žaidė LMFA Pirmojoje lygoje.

## Istorija
#### SM Tauras

2017 m. dalyvavo Lietuvos moterų futbolo Pirmojoje lygoje. 
Komanda nepateko tarp geriausių komandų ir galutinėje rikiuotėje pasidalino 9—10 vietas.

2018 m. tęsė kovas Pirmoje moterų lygoje. Centro grupėje liko ketvirtos ir kovojo tik paguodos etape dėl devintosios vietos.

2019 m. taip pat rungtyniavo Lietuvos moterų futbolo Pirmojoje lygoje. Tuo tarpu U-15 SM Tauro merginų komanda laimėjo pirmąją vietą naujai įkurtoje Merginų elitinėje lygoje (MEL).

2020 m. merginos savo kovas naujame sezone pradėjo nesėkmingai, be kelių traumuotų žaidėjo. Sezoną užbaigė 6-oje vietoje.https://lff.lt/news/11556/lmfa-pirmos-lygos-sezonas-finisavo-itin-rezultatyviai/ 

#### MFK Kauno Žalgirio FA
2021 m. ir toliau žaidė Lietuvos moterų futbolo Pirmojoje lygoje. Galutinėje komandų rikiuotėje liko trečioje vietoje.

## Logotipų kaita

File:FMtauras.jpg|FM Tauras emblema
File:MFK SM Tauras Kaunas logo.jpg|MFK Tauras emblema


## Stadionas

Namų rungtynes komanda žaidžia SM Tauras stadione, esančiame Neries krantinėje, Kaune. Alternatyvus variantas yra NFA stadionas.

## Klubo spalvinė gama
* Šiuo metu komandos spalvinė gama yra žalia/balta.
** FM „Tauras“ spalvos buvo mėlyna ir balta.
** Prasidėjus „žalgrietiškam“ periodui tapo žalia/balta.

## Sezonai
; Tauro SM

|}
; Kauno žalgirio FA

|}

## Sudėtis

 (kapitonė)

## Išnašos

## Nuorodos
* MFK Tauras lietuvosfutbolas.lt svetainėje
* Facebook paskyra: "Moterys už futbolą"
MFK Vilniaus FM

**Vilniaus futbolo mokyklos moterų futbolo komanda** – buvusi merginų/moterų Lietuvos futbolo komanda iš Vilniaus. Atstovavo Vilniaus futbolo mokyklą.

## Istorija

Mokykla įkurta 1959 m. Mokykloje treneriais yra dirbę garsūs šalies futbolo specialistai: Stasys Paberžis, Z. Ganusauskas, V. Čiegis, R. Grušas, L. Dūda, J. Mulionis, Benjaminas Zelkevičius, Eugenijus Riabovas, V. Gedgaudas, V. Kateiva, St. Danisevičius, Algimantas Liubinskas, G. Kalėdinskas, Vytautas Dirmeikis, J. Miniauskas, Stasys Paberžis, St. Ramelis, R. Juška ir kiti.

Merginų futbolo komanda yra dalyvavusi A lygos čempionate, o nuo 2016 metų žaidė LMFA I lyga pirmenybėse.

2019 m. gruodžio mėn. pranešta apie tai, kad Vilniaus FM uždaroma.

### 2002
Ekipa elitinėje moterų lygoje užėmė penktąją vietą.
### 2003
Moterų A lygoje užėmė trečią vietą.
### 2004
„Kreontas“-Vilniaus FM ekipa Moterų A lygoje užėmė trečią vietą.
### 2005
Vilniaus FM-„Kreontas“ ekipa užėmė septintąją vietą Moterų A lygoje.
### 2007
FM „Vilnius“ žaidė Pirmoje lygoje ir užėmė trečią vietą.
### 2008
„Vilnius-FM“ ekipa užėmė šeštąją vietą Moterų A lygoje.
### 2010
Jungtinė Nemenčinės „Rūtos“ ir Vilnius FM ekipa užėmė 5 vietą Moterų A lygoje.
### 2011
Jungtinė Nemenčinės „Rūtos“ ir Vilnius FM ekipa ir vėl užėmė 5 vietą Moterų A lygoje.
### 2012
Vilniaus FM-„Kreontas“ ekipa ir vėl užėmė 5 vietą Moterų A lygoje.
### 2013
Vilniaus FM-„Kreontas“ ekipa Moterų A lygoje liko paskutinėje vietoje (šeštoje).
### 2014
Vilniaus FM-„JL Stars“ laimėjo Lietuvos I lygos pirmenybes.

### 2015
Jungtinė Vilniaus FM-„JL Stars“ ekipa Moterų A lygoje liko paskutinėje vietoje (šeštoje).
### 2016
Sezoną pradėjo pergale Lietuvos salės futbolo čempionate. LMFA Lietuvos I lygos pirmenybėse Vilniaus FM nužengė iki  finalo, kuriame pralaimėjo Alytaus atstovėms.
### 2017
Komanda apgynė čempionų titulą Lietuvos salės futbolo čempionate. 

2017 m. Vilniaus FM dalyvavo LMFA Lietuvos I lygos kovose, subūrusi jungtinę komandą su „Amber“. Jungtinė ekipa užėmė trečią vietą LMFA I lyga pirmenybėse.

## Klubo spalvos

Pagrindinė Vilniaus FM komanda žaidžia mėlynos spalvos marškinėliais, šortais ir kojinėmis. 
* Vilniaus FM jaunesnioji komanda (dublerės) žaidžia žalsvos spalvos marškinėliais. 
* Vilnietės taip yra žaidusios juoda ir tamsiai raudonos spalvos apranga.

## Sezonai

|}

## Sudėtis
*[[2017]] m. [[balandžio 14]] d.* 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 (vartininkė arba saugė)

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

## Žinomiausios žaidėjos
* Meda Šeškutė, klube žaidė saugės pozicijoje; šiuo metu FC Gintra ir Lietuvos moterų nacionalinės rinktinės vartininkė.

## Išnašos

## Nuorodos

* Facebook paskyra: "Vilniaus FM merginų komanda"
* Facebook paskyra: "Moterys už futbolą"
Berlyno Brandenburgo tarptautinis oro uostas

**Berlyno Brandenburgo Vilio Branto oro uostas** (, IATA – **BER**, ICAO – **EDDB**) – tarptautinis oro uostas Vokietijoje, apie 18 km nuo Berlyno. Pavadintas ankstesnio Vakarų Berlyno mero ir šalies kanclerio Vilio Branto garbei.

Atidarytas 2020 m. spalio 31 d.

Oro uostas pakeitė ankstesnius Šionefeldo (tapo naujojo oro uosto Terminalu 5) ir Tėgelio oro uostus (uždarytas 2020 m. lapkričio 8 d.) bei tapo vieninteliu, aptarnaujančiu Berlyną.

Planuota, kad oro uostas aptarnaus apie 34 mln. keleivių kasmet ir taps trečiu pagal užimtumą šalyje.

## Šaltiniai

## Nuorodos
* Berlyno Brandenburgo oro uosto svetainė
Nechas I

**Nechas I** (gimimo vardas **Nekau**, mirė 664 m. pr. m. e.) – 26-osios (Saiso ar Saito) Senovės Egipto faraonų dinastijos pradininko Psamtiko I tėvas, Saiso valdovas. 

Nechas I buvo Saiso valdovas, nužudytas 664 m. pr. m. e. Pagrindinės žinios apie jį yra iš asirų karalių Esarchadono ir Ašurbanipalo analų. Šiek tiek išliko egiptietiškų tekstų ir apie jį užsimena Herodotas. To meto Egipto faraonais buvo Kušo karalystės karaliai, tačiau provincijų vietinės monarchijos buvo gana savarankiškos. Saiso monarchija, atrodo, buvo galingiausia iš jų. 671 m. pr. m. e. asirų karalius Esarchadonas išvijo kušitus iš Egipto ir Nechas I išlaikė valdžią Saise. Kušitų karalius Taharka surengė atsakomąjį karinį žygį, į kurį 667−666 m. pr. m. e. kampanijoje atsakė asirų karalius Ašurbanipalas. Nechas ir kiti Egipto monarchai iš pradžių buvo lojalūs Ašurbanipalui, tačiau ilgainiui jie surezgė sąmokslą Taharkos naudai. Išaiškėjus sąmokslui asirai žiauriai susidorojo su egiptiečiais, sukilėlių miestai, tarp jų ir Saisas, buvo griaunami, gyventojams nudiriamos odos ir pakabinamos ant miestų sienų. Visi Egipto sukilę monarchai buvo nužudyti, išskyrus Nechą, kuris kažkokiais būdais sugebėjo įtikinti asirus savo nekaltumu. Nechui buvo grąžintos jo žemės, o sūnus Psamtikas paskirtas Atribio miesto valdytoju. 664 m. Taharkos įpėdinis, kušitų karalius Tanutamonas surengė invaziją į Egiptą, nugalėjo egiptiečius prie Memfio. Nechas I liko ištikimu asirams ir buvo nugalėtojų nužudytas.

## Šaltiniai
* *The Oxford Encyclopedia of Ancient Egypt*. Tomas II. Red. Donald B. Redford. Oxford University Press, − 2001, p. 504
* Encyclopaedia Britannica, 1998 07 20
MFK Panevėžio FA

**Panevėžio futbolo akademija** – Lietuvos futbolo klubas iš Panevėžio.  Šis straipsnis apie moterų ekipą, rungtyniavusią Lietuvos futbolo čempionate.

## Istorija

2007 m. sausio 2 d. įkurta Panevėžio futbolo akademija. Futbolo akademijos tikslas – ugdyti visavertes asmenybes, skatinti vaikų ir jaunimo saviraišką, ruošti aukšto meistriškumo žaidėjus įvairaus amžiaus Lietuvos rinktinėms.

Panevėžio merginų futbolas turi gilias ištakas, sėkmingai komanda pasirodė LMFA salės futbolo čempionatuose. 

2017 m. buvo  merginų komanda po kelerių metų pertraukos sugrįžo žaisti LMFA I lyga pirmenybėse. Komandos treneriu tapo Juozas Aleksa. 

2018 m. žaidė LMFA I lygos pirmenybėse.

2019 m. LMFA I lyga Šiaurės regione užėmė pirmą vietą, o antrame etape nukeliavo iki pat finalo ir tik jame nusileido varžovėms.

2022 m. LMFA I lyga rungtyniavo Šiaurės-Vakarų regiono pirmenybėse.

## Emblema

Logotipas kaip Panevėžio FA (Panevėžio Futbolo Akademija).

## Spalvinė gama
* 2017 m. žaidė raudonos spalvos aprangomis. O taip pat galimas variantas tamsiai mėlynos aprangos.
* 2019 m. geltoni marškinėliai su juodomis žymėmis, raudoni šortai ir geltonos kojinės.

## Apranga

## Sezonai

|}

## Sudėtis (2017)

*[[2017]] m. [[gegužės 6]] d.*

 

## Išnašos

## Nuorodos

* Facebook paskyra: "Moterys už futbolą"
Nechas II

**Nechas II** (gimimo vardas **Nekau**, valdė 610−595 m. pr. m. e.) – antrasis 26-osios (Saiso ar Saito) dinastijos Senovės Egipto valdovas. 

Nechas II buvo Psamtiko I sūnus, valdęs 610−595 m. pr. m. e. Pagrindinė jo užsienio politikos kryptis buvo atremti chaldėjų ekspansiją. Jis rėmėsi graikų ir karijiečių samdiniais, kurie tuo metu buvo nuolat apsistoję Egipte. Tuo paaiškinamos gausios faraonų dovanos rytų Graikijos dievų šventykloms. Be sausumos karinių pajėgų faraonas galėjo operuoti jūrinėmis, kurias tikriausiai sudarė irklinės triremos. Karinės valtys saugojo Egiptą nuo užpuolimo dviem frontais ir teikė pagalbą rytinėms egiptiečių pajėgoms. Nechas II pradėjo karinę kampaniją Palestinoje padėdamas asirams prieš chaldėjus. 609 m. pr. m. e. jis sumušė Judėjos karaliaus Jozijos pajėgas prie Megido. Tokiu būdu užsitikrino laisvą susisiekimą su Mesopotamija ir įsteigė tvirtovę Karkemiše, prie kurio 605 m. pr. m. e. patyrė triuškinamą pralaimėjimą nuo babiloniečių princo Nabuchodonosaro. Chaldėjai išvijo egiptiečius iki pat rytinės Nilo deltos ribos. 

Herodotas mini tam tikras egiptiečių sėkmes prieš Migdolo ir Gazos valdovus apie 601−600 m. pr. m. e. Nechas II buvo nukreipęs dėmesį Raudonosios jūros link. Jo valdymo metu pradėtos kanalo statybos tarp Nilo ir jūros, be to, Raudonojoje jūroje jis laikė karinius laivus, tikriausiai siekiant apsisaugoti nuo edomitų ir saabiečių reidų. Radiniai XX a. pabaigoje rodo, kad Nechas II buvo pasiuntęs karių į Nubiją. Pasak Herodoto, Nechas II buvo išsiuntęs ekspediciją, kuri turėjo apiplaukti Afriką. Tikėtina, kad jie tai padarė, nes minima, kad plaukiant Saulė jiems buvo iš dešinės, t. y. plaukiant iš rytų į vakarus − šiaurinėje pusėje. Po jo mirties valdė Psamtikas II. 

## Šaltiniai
* *The Oxford Encyclopedia of Ancient Egypt*. Tomas II. Red. Donald B. Redford. Oxford University Press, − 2001, p. 505
* Encyclopaedia Britannica, 2014 10 30
Nektanebas II

**Nektanebas II** (valdė 360−343 m. pr. m. e.) – paskutinis 30-osios dinastijos Senovės Egipto valdovas ir paskutinis egiptietis faraonas. 

Nektanebas II paveržė valdžią iš dėdės Tachoso, kai anas buvo išžygiavęs su kariuomene į Finikiją kariauti su persais. Jam padėjo tėvas Tjahepimu, likęs kaip faraono vietininkas Mendese. Nektanebą II parėmė graikų samdiniai, instruktuoti iš Spartos. Tachosas turėjo bėgti į Persiją. Egipto priešais buvo persai, tačiau jie tuomet buvo užimti sosto paveldėjimo klausimais. Naujasis jų karalius Artakserksas III surengė invaziją į Egiptą 351−350 m. pr. m. e. Nektanebo II kariuomenė atrėmė persus ir juos išvijo. Nektanebas II, tikriausiai paskatintas sėkmės, nesudarė sąjungos su graikų miestais ar kitomis Viduržemio jūros pakrantės valstybėmis. Pasekoje 343 m. pr. m. e. Artakserksas III pasamdė patyrusius graikų generolus Bagoasą ir Mentorą iš Rodo naujai invazijai į Egiptą ir visiškai sutriuškino egiptiečius. Nektanebas II tikriausiai pabėgo į Nubiją. Po jo Egiptą valdė Chabašas, kuris greičiausiai buvo valdovas tik vardu. Kiek vėliau Egiptą užėmęs Aleksandras Makedonietis pademonstravo pagarbos ženklus Nektanebui II ir atgaivino jo kultą, kuris dar buvo ryškus Ptolemėjų valdymo metu. Nektanebo II valdymo pabaiga žymi Senovės Egipto civilizacijos pabaigą, po jo Egipte prasidėjo helenistinė epocha.

## Šaltiniai
* *The Oxford Encyclopedia of Ancient Egypt*. Tomas II. Red. Donald B. Redford. Oxford University Press, − 2001, p. 518
* Encyclopaedia Britannica, 2015 02 03
Sylvia Hoeks

**Silvija Huks** (, g. 1983 m. birželio 1 d.) – Nyderlandų modelis ir aktorė.

14 metų Silvija tapo agentūros Elite modeliu. Baigusi mokyklą ji studijavo Mastrichto teatro akademijoje, o 2007 m. už vaidmenį juostoje „Duška“) pelnė Auksinio veršio apdovanojimą.

2011 m. Berlyno kino festivalyje apdovanota kaip kylanti Europos kino žvaigždė.

## Dalinė filmografija
* Duška (2007)
* Audra (2009)
* Geriausias pasiūlymas (2013)
* Bėgantis skustuvo ašmenimis 2049 (2017)

## Pagrindiniai apdovanojimai
* Berlyno kino festivalis – kylanti žvaigždė (2011)
* Aukso veršis – geriausia antrojo plano aktorė (2007)
* Aukso veršis (nominacija) – geriausia antrojo plano aktorė (2010)
* Milano kino festivalis (nominacija) – geriausia aktorė (2013)
* Rembranto apdovanojimas (nominacija) – geriausia Nyderlandų aktorė (2011 ir 2014)
* Festroia filmų festivalis – geriausia aktorė (2010)

## Šaltiniai

## Nuorodos

* IMDb profilis
Nathalie Delon

**Natali Delon** (, tikrasis vardas – *Francine Canovas*; 1941 m. rugpjūčio 1 d. Udždoje, Prancūzijos Maroke – 2021 m. sausio 21 d. Paryžiuje, Prancūzijoje) – buvęs prancūzų modelis, kino aktorė ir režisierė. Įsimintinų vaidmenų ji nebuvo sukūrusi, tačiau 7 dešimtmetyje dažnai buvo įvardijama kaip viena gražiausių pasaulio moterų. Kine aktyviai filmavosi 1967–1993 m., buvo režisavusi 2 filmus, kuriems pati parašė scenarijus.

1964–1969 m. buvo ištekėjusi už prancūzų aktoriaus Alain Delon, su kuriuo susilaukė sūnaus Anthony. Vėliau ji susitikinėjo su buvusiais Elizabeth Taylor vyrais Eddie Fisher ir Richard Burton, turi dukterį Nathalie.

## Apdovanojimai
* Taorminos kino festivalis (nominacija) (1982)

## Dalinė filmografija
* Samurajus (1967)
* Seserys (1969)
* Mėlynbarzdis (1972)
* Sex-shop (1972)
* Šnabždesiai tamsoje (1976)

## Šaltiniai

## Nuorodos

* IMDb profilis
Carevecas

**Carevec** () – viduramžių tvirtovė, esanti ant to paties pavadinimo kalvos, Veliko Tarnove, šiaurės Bulgarijoje. Careveco tvirtovė yra pakilusi 206 m virš jūros lygio. Tvirtovė naudota 1185–1393 m., Antrosios Bulgarijos imperijos laikais. Šiandien tai yra populiarus turistų traukos objektas.

## Istorija

Seniausi įrodymai apie žmonių buvimą ant Careveco kalvos datuojami 2-ojo tūkstantmečio pr. m. e. Vietovėje įsikurta buvo IV a., o netoli esantis Bizantijos miestas buvo pastatytas V a. pabaigoje. Statyti Bulgarijos tvirtovę pradėta XII a. 1393 m. tvirtovę užpuolė Osmanų imperija ir po trijų mėnesių ją sudegino, tuo pažymėdama Bulgarų imperijos pabaigą.

Tvirtovė turi tris įėjimus. Pagrindinis įėjimas yra ryčiausioje kalvos pusėje. Centre – pilių kompleksas, apsuptas vidinės akmeninės sienos ir turintis du mūšio bokštus bei dar du įėjimus iš šiaurės ir pietų. Kompleksą sudaro sosto salė, pilies bažnyčia ir karaliaus apartamentai.
1930 m. pradėta restauruoti tvirtovę, darbai užbaigti 1981 m., Bulgarijos valstybės 1300-osioms metinėms paminėti. Tvirtovėje gyveno karaliai Petaras, Asenas, Kalojanas ir Ivanas Asenas Antrasis.

## Galerija

Image:Bal.Kyla.jpg|Baldvino bokštas
Image:В.Търново-270.jpg|
Image:Veliko Tarnovo TodorBozhinov (20).JPG|Vartai
Image:Winter view of Tsarevets (fortress).jpg|Vaizdas žiemą


## Šaltiniai

## Nuorodos

* Oficialus Veliko Tarnovo tinklalapis
Psamtikas II

**Psamtikas II** (Psamtikas II Neferibra, **Psametechas II**, **Psamtekas II**, valdė 595–589 m. pr. m. e.) – trečiasis dvidešimt šeštosios dinastijos Senovės Egipto valdovas. 

Psamtikas II buvo Necho II sūnus. Egipte išliko daug įrašų su jo vardu. Karinėse kampanijose jis rėmėsi samdinių pagalba. Jis buvo surengęs invaziją į Kušą ir užėmė Napatą. Jo armija pasiekė bent trečiąjį Nilo slenkstį. Jo samdinių iš Graikijos, Karijos ir Finikijos piešinių rasta Abu Simbelyje. Juose paminėta, kad faraono kariuomenė nužygiavo iki penktojo Nilo slenksčio. Psamtikas II organizavo buvusių Egipto valdovų − Kušo karalių, atminimo ženklų naikinimą Egipte. Tarp jo generolų buvo Amosis, kuris po Psamtiko II sūnaus Aprijaus iškėlė save faraonu.
## Literatūra
* Ian Shaw, Paul Nicholson. *The British Museum Dictionary of Ancient Egypt*. The American University in Cairo Press., 2002, p. 229
* Encyclopaedia Britannica, 2008 10 23
Psamtikas I

**Psamtikas I** (Psamtikas I Vahibra, **Psametechas I**, **Psamtekas I**, valdė 664–610 m. pr. m. e.)  – pirmasis dvidešimt šeštosios dinastijos Senovės Egipto valdovas. 

Psamtikas I buvo Saiso miesto Nilo deltoje valdovo Nekau I sūnus. Jie abu buvo išvežti į Nineviją po Kušo valstybės karaliaus Taharkos bandymo atsiimti Egipto valdžią iš asirų. Psamtikas tikriausiai buvo išauklėtas asiriškai ir jam suteiktas Nabušezibanio vardas. Tėvas ir sūnus grįžo į Egiptą kaip Ašurbanipalo vasalai. Nekau I valdė Memfį ir Saisą, o Psamtikui valdyti buvo atiduotas Atribio miestas. 664 m. pr. m. e. Nekau I žuvo per kušitų valdovo Tanutamono invaziją į Egiptą. Ašurbanipalas išvijo kušitus, bet pats turėjo grįžti į Asiriją dėl prasidėjusių maištų. Tuomet Psamtikas I atkūrė nepriklausomą Egipto valstybę tapdamas faraonu ir su graikų samdinių pagalba numalšindamas konkurentus Nilo deltoje. 656 m. pr. m. e. surengęs žygį į Tėbus jis pajungė pietinę Egipto dalį. Jis privertė Tėbų aukščiausiąją Amono žmoną Šepenvepet ir valdytoją Amanirdį II pasirinkti įpėdiniu Psamtiko I dukterį Nitokrę ir ilgainiui Tėbų administracijoje pakeitė žmones sau ištikimais. Įgijęs pakankamai įtakos Egipte Psamtikas I galutinai nusikratė priklausomybės nuo asirų. Jo valdymo metu skatintas egiptiečių nacionalizmas, menininkai kopijavo Senosios karalystės laikų darbus. Tuo metu išpopuliarėjo šventųjų gyvūnų kultas, kuris sudarė nemenką dalį Egipto ekonomikos. Po Psamtiko I valdė jo sūnus Nechas II. 2017 m. Kairo teritorijoje rastos milžiniškos Psamtiko I statulos liekanos.
## Literatūra
* Ian Shaw, Paul Nicholson. *The British Museum Dictionary of Ancient Egypt*. The American University in Cairo Press., 2002, p. 229
* Encyclopaedia Britannica, 2008 10 23
Nektanebas I

**Nektanebas I** (valdė 380−363 m. pr. m. e.) – pirmasis 30-osios dinastijos Senovės Egipto valdovas. 

Nektanebas I buvo gimęs Sebanito mieste Nilo deltoje, karininko Džethoro šeimoje. Po faraono Achorio mirties 380 m. pr. m. e. valdžia atiteko silpnavaliui jo sūnui Neferitui II, kuris po maišto buvo nuverstas ir valdžią paėmė Nektanebas. Jo sostinė buvo Mendeso miestas, tačiau Nektanebui I dedikuotų monumentų aptikta visame Egipte, nuo Nilo deltos iki Nubijos. Jis tikriausiai buvo daugiausiai statęs faraonas po Naujosios karalystės valdovų. Pirmieji jo septyni valdymo metai buvo taikūs, po to jis turėjo atremti persų karaliaus Artakserkso II įsiveržimą. Nektanebo I armija buvo daugiausiai sudaryta iš graikų samdinių ir iš pradžių nusileido apie 220 000 persų armijos invazijai. Tačiau dėl persų generolo Farnabazo neryžtingumo egiptiečiai persigrupavo ir ties Mendesu sugebėjo atremti priešą. Apsiginti nuo persų padėjo ir tuo metu persų Achemenidų imperijoje kilę satrapų maištai. Norėdamas sustiprinti savo pozicijas po to Nektanebas I sudarė sąjungą su Sparta ir Atėnais. Nektanebo I kultas Egipte nusitęsė iki Ptolemėjų valdymo vidurio. Po jo valdė sūnus Tachosas ir Nektanebas II.

## Šaltiniai
* *The Oxford Encyclopedia of Ancient Egypt*. Tomas II. Red. Donald B. Redford. Oxford University Press, − 2001, p. 517
* Encyclopaedia Britannica, 2014 10 30
Psamtikas III

**Psamtikas III** (Psamtikas III Anchkaenra, **Psametechas III**, **Psamtekas III**, valdė 526–525 m. pr. m. e.) – šeštasis ir paskutinis dvidešimt šeštosios dinastijos Senovės Egipto valdovas. 

Psamtikas III buvo faraono Amasio II sūnus. Jis valdė vos šešis mėnesius ir buvo nužudytas Egiptą užėmusio persų karaliaus Kambizo II. Pasak Herodoto, egiptiečių armija pralaimėjo persams prie Peluzijaus ir buvo apsupta Memfyje. Kambizui II užėmus miestą, su Psamtiku II buvo elgiamasi gerai, bet įtarus sąmokslą faraonas buvo nužudytas.
## Literatūra
* Ian Shaw, Paul Nicholson. *The British Museum Dictionary of Ancient Egypt*. The American University in Cairo Press., 2002, p. 229
* Encyclopaedia Britannica, 2008 10 23
Amasis II

**Amasis II** (Amasis, **Amosis II**, valdė 569−526 m. pr. m. e.) – penktasis 26-osios (Saiso ar Saito) dinastijos Senovės Egipto valdovas. 

Amasis II buvo egiptiečių armijos generolas ir perėmė valdžią iš faraono Aprijaus perversmo metu. Jis buvo tikriausiai kilęs iš Libijos ir neturėjo jokių giminystės ryšių su dinastijos pradininku Psamtiku I. Perversmas kilo po nesėkmingo Aprijaus žygio prieš Kirėnės graikų miestą Kirenaikoje, faraonas buvo kaltintas bailumu. Po to istorinių šaltinių žinios išsiskiria. Pasak vienų, Aprijus pabėgo ir po poros metų grįžo su babiloniečių armija, tačiau buvo nugalėtas ir žuvo mūšio metu. Pasak kitų šaltinių, po perversmo Aprijus buvo įkalintas ir vėliau nužudytas. 

Herodotas ir Diodoras Sicilietis bei kai kurie egiptietiški šaltiniai aprašo Amasį buvus plebėju, kuris daug girtuokliavo ir nesielgė karališkai. Šie liudijimai tikriausiai yra teisingi, tačiau faraonas pasirodė gebantis priimti protingus tiek vidinės, tiek užsienio politikos sprendimus. Jis sudarė grupę sutarčių su graikų miestais, nuo kurių priklausė Egipto prekyba ir iš jų buvo samdomi kariai į Egipto kariuomenę. Šios sutartys buvo nukreiptos prieš chaldėjų Babiloniją. Egiptas tuo metu nebuvo dominuojanti galia regione ir faraonas stengėsi išvengti galimų konfliktų su babiloniečiais. 

Valstybės viduje Amasis pertvarkė jos teisinę sistemą, perkėlė daugumą graikų samdinių iš valstybės pakraščių, kur jie galėjo pereiti priešo pusėn, ir vedė graikę moterį. Graikų pirklius jis perkėlė į Naukračio miestą, kad galėtų kontroliuoti prekybą. Herodotas mini jo aukas Delfų šventyklai atstatyti ir kad jis buvo Samo salos tirono Polikrato draugas. Ilgo Amasio valdymo metu buvo inicijuoti reikšmingi statybų projektai, šalis turtėjo. Pasak Herodoto, jis sudarė sąjungą su Lydijos karaliumi Krezu prieš kylančią Achemenidų Persiją. Tačiau susidūrimo su persais nesulaukė ir mirė šeši mėnesiai prieš Kambizo II invaziją į Egiptą. Faraonas tikriausiai buvo palaidotas Saise, tačiau jo kapas dar nerastas. Iš vienintelio sfinkso su faraono vardo inskripcija žinomas Amasio portretas. 

## Šaltiniai
* *The Oxford Encyclopedia of Ancient Egypt*. Tomas I. Red. Donald B. Redford. Oxford University Press, − 2001, p. 66
* Encyclopaedia Britannica, 2012 11 28
Benbenas

**Benbenas** – senovės egiptiečių šventasis akmuo Heliopolyje, simbolizavęs egiptiečiams mitologinę pirmapradę kalvą ir, galbūt, sukietėjusią Ra-Atumo sėklą.

Pagal egiptiečių mitologiją, pasaulio pradžioje buvo tik chaotiški Nuno vandenys, kuriuose slypėjo kūrybinis pradas. Iš Nuno vandenų iškilusi pirmapradė kalva buvo pirmasis kūrybinis pasaulio aktas ir Memfio žemės dievo Tateneno personifikacija. Šis religinis vaizdinys tikiausiai turi ryšių su kasmetiniais Nilo potvyniais, kuriems nuslūgus upės slėnyje likdavo derlingas dumblas. Piramidžių tekstuose saulės dievas Atumas kartais vadinamas „kalva“. Jo kultas buvo susijęs su Benbeno akmens kultu.

Benbeno akmuo, tikima, buvo pirmasis akmuo, kurį nušviesdavo ryto saulės šviesa Heliopolyje ir jo kultas atsekamas bent nuo 1-os dinastijos laikų (apie 2900 m. pr. m. e.). Jis tapo prototipu egiptiečių obeliskams ir, tikriausiai, iš dalies − piramidėms. Viršutinis obelisko ir piramidės galiukas buvo vadinamas benbenetu. Benbeno pavadinimas tikriausiai kilęs iš egiptietiško *weben*, reiškiančio „pakilti“, ir turėjo ryšių su Benu paukščiu (feniksas). Benbeno akmuo tikriausiai egiptiečiams įkūnijo pačią pirmapradę kalvą.

## Literatūra
* Ian Shaw, Paul Nicholson. *The British Museum Dictionary of Ancient Egypt*. The American University in Cairo Press., 2002, p. 52, 229
Aprijus

**Aprijus** (**Hofra**, valdė 589−570 m. pr. m. e.) – ketvirtasis 26-osios (Saiso ar Saito) dinastijos Senovės Egipto valdovas. 

Aprijus buvo faraono Psamtiko II sūnus. Jis vykdė pasipriešinimo chaldėjų Babilonijai politiką Artimuosiuose Rytuose. 589 m. pr. m. e. jo kariuomenė nesėkmingai bandė palaužti babiloniečių Jeruzalės apsiaustį (žydai faraoną vadino Hofros vardu). Po Jeruzalės žlugimo daugelis žydų pasitraukė į Egiptą. 582 m. pr. m. e. Nabuchodonosaro II kariuomenė įsiveržė į Egiptą, bet be didelės sėkmės. 574−571 m. pr. m. e. Aprijus vykdė sėkmingas kampanijas prieš Tyrą, Sidoną ir Kiprą. Jos tikriausiai atitraukė babiloniečių resursus ir dėmesį nuo tiesioginio Egipto užpuolimo. 571−570 m. pr. m. e. faraonas netikėtai vykdė kampaniją prieš Kirėnės graikų miestą Kirenaikoje. Tikriausiai jis prisibijojo miesto valdų plėtimosi ir grėsmės vakarinėms Egipto sienoms. Kampanija užsibaigė visišku pralaimėjimu ir sukilimu Egipto kariuomenėje, daugiausiai vykdytu egiptiečių, kurie patyrė didelių nuostolių ir nebuvo patenkinti samdiniams suteikiamomis privilegijomis. Maištininkai, vadovaujami Amasio II, nugalėjo Aprijų ir šis buvo priverstas bėgti. Tikėtina, kad jis bėgo į Babiloniją pas Nabuchodonosarą II. 567 m. pr. m. e. babiloniečiai surengė įsiveržimą į Egiptą su tikslu grąžinti Aprijui sostą, bet pralaimėjo. Aprijus žuvo ir Amasis pagerbė jį palaidodamas Saiso Neitės šventyklos kapinėse. Apie faraono vidaus politiką žinoma labai mažai, jis tikriausiai prisilaikė tradicijų, kas matyti iš Memfio stelos įrašų, ir pastatė rūmus Memfyje.

## Šaltiniai
* *The Oxford Encyclopedia of Ancient Egypt*. Tomas I. Red. Donald B. Redford. Oxford University Press, − 2001, p. 98
* Encyclopaedia Britannica, 2008 11 26
Penyagolosa Trails

**Penyagolosa Trails** – viena iš Pasaulio bekelės ultramaratonų taurės trasų, nusdriekusi per Pirėnų kalnus, Ispanijoje. Prasideda netoli Balearų jūros ir rytinio Pirėnų pusiasalio krantų, po to vingiuojanti į kalnų gilumą,

Bekelės bėgimo trasos ilgis siekia 115 km, o vertikalaus sukilimo suma – 5,5 km. Be šių varžybų vyksta ir kitos bėgikų lenktynės tuo pačiu metu Pirėnų pusiasalyje, tačiau pastarasis renginys sulaukia daugiausiai susidomėjimo.

## Nuorodos
* Oficiali svetainė
Psusenis I

* **Psusenis I** (Psusenis Aakhepera Setepen-Amonas, valdė apie 1039–991 m. pr. m. e.) – dvidešimt pirmosios dinastijos Senovės Egipto valdovas. Psusenis I valdė Tanyje Trečiojo Egipto tarpuvaldžio metu Žemutiniame Egipte. Aukštutinio Egipto su Tėbų miestu kontrolė priklausė libiečių generolams. Didelio priešiškumo tarp Tanio ir Tėbų nebuvo. Tikėtina, kad Psusenis I pats buvo Tėbų aukščiausiojo žynio Pinedžemo II sūnus ir viena jo dukterų ištekėjo už Tėbų žynio. Psusenio I laikais aplink Tanį buvo pastatyta siena ir mieste pastatyta Amono šventykla pagal šventyklos Tėbuose pavyzdį.   1940 m. prancūzų archeologas Pjeras Montė rado Psusenio I kapą Tanyje, kuris apibūdinamas vertingiausiu rastu kapu po Tutanchamono kapo Karalių slėnyje. Šis atradimas nebuvo toks garsus dėl prasidėjusio Antrojo pasaulinio karo. Kapo mediniai objektai dėl drėgno klimato buvo sunykę, tačiau išliko metaliniai, tarp kurių − auksinė Psusenio I mumijos kaukė. Faraonas buvo palaidotas trijuose karstuose. Išorinis karstas (sarkofagas) buvo iš raudonojo granito, anksčiau priklausęs Merenptachui (palaidotas Karalių slėnyje). Vidurinysis karstas buvo iš juodojo granito (irgi atgabentas iš Karalių slėnio). Psusenio I mumija buvo sidabriniame karste. Gryno sidabro Egipte nebuvo ir metalas buvo importuojamas iš Levanto, todėl, tikėtina, jis buvo brangesnis už auksą.
## Literatūra
* Ian Shaw, Paul Nicholson. *The British Museum Dictionary of Ancient Egypt*. The American University in Cairo Press., 2002, p. 229
* Marc Van De Mieroop. *A History of Ancient Egypt*. John Wiley & Sons, 2011, sk. „Tanis“
Una sull’altra

** Una sull'altra ** – režisieriaus Lucio Fulci sukurtas giallo filmas.

## Pagrindiniai aktoriai
: *Aktorius – vaidmuo*
* Jean Sorel – daktaras Džordžas Dumurje
* Marisa Mell – Siuzana Dumurje/Monika Veston
* Elsa Martinelli – Džeinė
* Alberto de Mendoza – Henris Dumurje
* John Ireland – inspektorius Valdas
* Faith Domergue  - Marta
* Bill Vanders – draudimo agentas

## Turinys

Džordžas – pasiturintis San Francisko gydytojas, turintis nuosavą kliniką, kurioje dirba kartu su broliu Henriu. Jo žmona Siuzana kenčia nuo astmos priepuolių, tuo tarpu gydytojas dar turi ir meilužę, profesionalią fotografę Džeinę. Vieną dieną Siuzana paslaptingomis aplinkybėmis miršta ir Džordžą pradeda graužti sąžinė. Netikėtai jis susipažįsta su striptizo šokėja Monika, neįtikėtinai panašia į jo buvusią žmoną ir netrukus sužino, jog pastaroji buvo apdraudusi gyvybę ir dabar jam atiteko 2 milijonai dolerių. Džordžas tampa pagrindiniu įtariamuoju, juo ima nepasitikėti ir Džeinė, nes jis vis daugiau dėmesio rodo Monikai. Galiausiai pati fotografė nusprendžia suartėti su striptizo šokėja, kad įsitikintų ar ši ir mirusi Siuzana nėra tas pats asmuo...
Ultra-Trail Cape Town

**Ultra-Trail Cape Town** – viena iš Pasaulio bekelės ultramaratonų taurės trasų, vingiuojanti per Stalo kalno nacionalinio parko takelius, vieną iš UNESCO pasaulio paveldo vietovę. Trasa taip pat driekiasi Pietų Afrikos Respublikos didžiausio miesto, Keiptauno gatvėmis.

Bekelės bėgimo trasos ilgis siekia 100 km, o vertikalaus sukilimo suma – 4,25 km. Be šių varžybų vyksta ir kitos bėgikų lenktynės tuo pačiu metu šioje vietovėje, tačiau pastarasis renginys sulaukia daugiausiai susidomėjimo.

## Nuorodos
* Oficiali svetainė
Omar Naber

**Omar Naber** (g. 1981 m. liepos 7 d. Liublianoje) – Slovėnijos dainininkas ir dainų autorius.

## Biografija

Gimė ir augo Liublianoje. Jo motina – slovėnė, muzikos mokytoja, tėvas – jordanietis, stomatologas.

Universitete studijavo stomatologiją, netgi kurį laiką dirbo šioje srityje, kai nusprendė jog vis dėlto tai nėra tikrasis jo pašaukimas. Savo muzikinį kelią Omar pradėjo 2004 metais dalyvaudamas muzikiniame realybės šou „Bitka talentov“. Neturėjęs sau lygių varžovų, jis nuskynė pergalę bei iškovojo teisę pasirodyti sekančiais metais vykusioje atrankoje į „Euroviziją“.

2005 m. laimėjo „Eurovizijos“ atranką „EMA 2005“ su daina „Stop“. Dalyvavimas atlikėjui tarptautiniame konkurse šįkart nebuvo sėkmingas – pusfinalyje jis liko 12-tas. Vėliau jis dalyvavo nacionalinėse atrankose: 2009, 2011 ir 2014 metais Slovėnijoje, o 2016 metais Šveicarijoje. Arčiausiai pergalės jis buvo 2009 metais į Maskvoje vykusį konkursą, kai atrankoje liko antras. 2017 m. su daina „On My Way“ dar kartą nugalėjo nacionalinę atranką „EMA 2017“, ir tapo šalies atstovu į 2017 m. „Eurovizijos“ dainų konkursą Kijeve.

Atlikėjas yra išleidęs tris studijinius albumus, kuriems pats sukūrė muziką bei parašė žodžius.

## Diskografija

* *Omar* (2005)
* *Kareem* (2007)
* *Na glavo / No Helmet* (2014)

## Šaltiniai

## Nuorodos

* Oficiali svetainė

|-
Alice ir Ellen Kessler

**Alice ir Ellen Kessler** (1936 m. rugpjūčio 20 d. Nerchau, Vokietijoje –
2025 m. lapkričio 17 d. Griunvalde, Bavarijoje, Vokietijoje) – vokiečių seserų dvynių dainininkių, šokėjų ir aktorių duetas. Duetas žinomas Europoje, labiausiai gimtojoje Vokietijoje ir Italijoje.

1959 m. dalyvavo „Eurovizijos“ dainų konkurse su daina „Heute Abend wollen wir tanzen geh'n“ (užėmė 8 vietą).

Nuo 1986 m. gyveno Griunvalde, netoli Miuncheno. 2025 m. dvynės mirė tą pačią dieną, įvykdžiusios savižudybes su pagalba.

## Dalinė filmografija
* 1955: *Solang' es hübsche Mädchen gibt*
* 1956: *Der Bettelstudent*
* 1957: *Vier Mädels aus der Wachau*
* 1957: *Scherben bringen Glück*
* 1957: *Die Zwillinge vom Zillertal*
* 1957: *Mit Rosen fängt die Liebe an*
* 1958: *Gräfin Mariza*
* 1958: *Mein Schatz ist aus Tirol*
* 1958: *Mein Mädchen ist ein Postillion*
* 1962: *[[Sodoma ir Gomora (1962 filmas)|Sodoma ir Gomora]]*
* 1962: *Hochzeitsnacht im Paradies*
* 1962: *Der Vogelhändler*
* 1963: *Maskenball bei Scotland Yard*
* 1964: *Il giovedì*
* 1964: *Die Tote von Beverly Hills*
* 1991: *Ein Schloß am Wörthersee* (TV serialas, epizodinis vaidmuo)
* 2011: *Tatort: Das Dorf*

## Šaltiniai

## Nuorodos

* Alice Kessler IMDB svetainėje
* Ellen Kessler IMDB svetainėje

|-
Vilniaus stogai

**„Vilniaus stogai“** – Lietuvos estradinės muzikos dainininko Jono Mašanausko daina, išleista 1966 m. Plokštelės formatu daina pasirodė kaip kito J. Mašanausko singlo – „Mergelių pažadai“, išleisto 1967 m., dalimis.

## Istorija
Dainos video klipas dažnai buvo transliuojamas per tuometinę 1966 m. Lietuvos televiziją. Jame rodomas dainuojantis J. Mašanauskas su Lietuvos televizijos ir radijo lengvosios muzikos orkestru. Nufilmuota Vilniaus senamiestyje.

Keletas populiarų Lietuvos atlikėjų yra perdainavę ir įtraukę šią dainą į savo repertuarą. Tarp tokių galima paminėti Egidijų Sipavičių ar Stasį Povilaitį.

Kartais visuomenėje daina yra vadinama ar rašoma kaip „Senieji Vilniaus stogai“, tačiau tai yra klaidingas pavadinimas. Jei yra naudojama J. Mašanausko versija su E. Juškevičiaus žodžiais, pavadinimas tiesiog „Vilniaus stogai“.

## Šaltiniai

## Nuorodos
* „Vilniaus stogai“ video klipas youtube.com svetainėje
Martina Bárta

**Martina Bárta** (g. 1988 m. rugsėjo 1 d. Prahoje) – Čekijos džiazo dainininkė.

Nuo penkerių metų Martina mokėsi groti fleita, fortepijonu ir smuiku. Vėliau įstojo į „Jan Neruda“ muzikos gimnaziją, kurioje susipažino su iki šiol jos karjerą lydinčiu instrumentu – valtorna. Netrukus Martina laimėjo talentų konkursą „Robinas Hudas – kelias į šlovę“ ir pelnė teisę atlikti Ledi Marion vaidmenį miuzikle apie Robiną Hudą. 2011 metais nusprendė studijuoti džiazo atlikimą Berlyne. 2014 m. atlikėja pradėjo dainuoti vokiečių grupėje „4 to the Bar“, taip pat iki šiol pasirodo su grupe „JJJazzmen“ ir „Swinging Quartet“ kolektyvu.

2017 m. kovą išrinkta Čekijos atstove Eurovizijos dainų konkurse 2017 su daina „My Turn“

## Diskografija

### Singlai
* 2017: *My Turn*

## Nuorodos

* Daina „My Turn“

|-
Heidi Brühl

**Heidi Rosemarie Brühl** (g. 1942 m. sausio 30 d. – m. 1991 m. birželio 8 d.) buvo Vokietijos dainininkė ir aktorė.

## Biografija

Pirmąjį vaidmenį gavo 1954 metais, filme „Der letzte Sommer“. Per savo karjerą atliko apie 50 vaidmenų filmuose ir televizijos serialuose.

1959 metais kartu su Corina Corten susibūrė į muzikos duetą „Dolly Sisters“. Tų pačių metų rugpjūčio mėn. išleista debiutinė daina „Chico Chico Charlie“ užėmė 5 vietą Vokietijos singlų tope. Iki 1967 m. dar 12 dainų pateko į šį sąrašą, iš kurių didžiausios sėkmės sulaukė „Wir wollen niemals auseinandergeh'n“. Su ja bandė patekti į 1960 m. „Eurovizijos“ dainų konkursą, tačiau atrankoje pralaimėjo tik laimėtoju tapusiam Wyn Hoop. Po trejų metų, nugalėjusi nacionalinėje atrankoje su daina „Marcel“, išrinkta Vokietijos atstove „Eurovizijoje“ ir jame užėmė 9 vietą.

Ilgą laiką gyveno ir dirbo Los Andžele (JAV) ir Romoje (Italija), bet galiausiai grįžo į gimtąją Vokietiją.

1964-1976 m. buvo ištekėjusi už amerikiečių aktoriaus Brett Halsey, su kuriuo susilaukė sūnaus Clayton Halsey ir dukters Nicole Brühl.

Mirė 1991 m. birželio 8 d. nuo krūties vėžio.

## Šaltiniai

## Nuorodos

* Heidi Brühl IMDB svetainėje
* Daina „Marcel“

|-